Honoratus de Balzac
Honoratus de Balzac, vulgo Honoré de Balzac, fuit scriptor Francicus saeculi undevicensimi, cuius magnum opus "Comoedia Humana" (Francice La Comédie humaine) late putatur, fabularum fere nonaginta series, quae more realismo et analytica philosophiae, etiam de morte voluntaria scripsit, quod "poësis sublimis melancholiae" (ex "La peau de chagrin") putavit. Carolus Marx et Fridericus Engels opus de Balzac magni aestimaverunt; Georgius Lukács et Stephanus Zweig insigniter librum de Balzac scripserunt.

Vita 

Balzac inter pueritiam procul a familia abfuit, quia semper in ephebeis studere debuit. Postea iurisprudentiae studuit, et simul ut scriba apud notarium operam dedit, sed ipse undeviginti annos natus se decrevit scriptorem esse; multos autem annos tamen viles et gregales fabulas sub alieno nomine scribere debuit. 

Balzac, cum opera recentiora diversis pseudonymis edita vix lecta essent, officinam propriam  acquisivit. Quam autem cruminis aegrotantibus et lucro deficiente mox reddere debuit. Ad litteras reversus famam augere potuit scribens fabulam Milesiam Le dernier Chouan, ou la Bretagne en 1800 (1829), quam correcto nomino vulgari iussit. Inde per breve tempus multitudinem mythistoriarum prelo mandavit, quibus omnia vitae circumiecta continuata describere intendit. Id inceptum plus minusve effectum est. In operum cyclo Comédie humaine, quem titulum generatim dederat, unita sunt opera haec:

'Scènes de la vie privée (opusculorum XXVII); '
'Scènes de la vie de province (Eugénie Grandet et ita porro); '
'Scènes de la vie parisienne (La dernière incarnation de Vautrin, Le père Goriot, Grandeur et décadence de César Birotteau, La cousine Bette); '
'Scènes de la vie politique; '
'Scènes de la vie militaire; '
'Scènes de la vie de campagne; '
'Etudes philosophiques (La peau de chagrin, Louis Lambert); '
'Études analytiques (La physiologie du mariage). 

Addenda eo sunt dramata nonnulla, quibus non ita plausum est, necnon comoediae quarum maxime placuit Mercadet, ou le faiseur (1851). Les parents pauvres, eius opus novissimum, omnium maxime maturum esse fertur.

Gravitudo

 
Mythistoriae Honorati de Balzac observationes narrationesque affabre factas de vita burgensi tradunt, cui aristocratiae opes et gloria et elegantia et nomina affinguntur. Tamen homines novi in mythistoriis raro originem suam simplicem negant; itaque successus bonus congruit optime cum imperio sic dicti regis burgensis Ludovici Philippi. Utique res novae anni 1830 Balzac ad astra tolli sinebant, cum post res novas anni 1848 gloria eius decrescebat. Alteri gloriae fundamento fuit favor scriptoris in mulieribus eximius. Fortasse earum aestimatio magna effecerat opus La femme de trente ans (1831). Extra Francogalliam gloria auctoris vel maior fuisse videtur; ubique quidem legebantur opera et Europaei vitam heroum imitari coeperunt. Etiam in supellectilibus gustus Balzac praeferebatur.

In operibus Contes drolatiques (agitur de narrationibus triginta modo Rabelaesiano) sive in opere Physiologie du mariage Realismus nudus regitur. Inde patet Aemilium Zola eiusque aemulantes Balzac magistrum habuisse. Paucis scriptoribus contigit, ut tam fideliter mores habitusque narrarentur et simul animi captarentur. In libris Balzac observatum ad imaginem vivam atque veram congeritur. Idealismo autem res saepe egent et rerum naturas omnes in turpilucricupiditate et egotismo positas esse fama ire videtur. Quoad res ad amorem spectantes naturalismus praevalet, quoad ordinem argumenti et mollitiam linguae non semper perfectio conservari potuit.

Bibliographia 
 Adamson, Donald. 1992. La Réception de la Comédie humaine en Grande-Bretagne au siècle XIX. L'Année balzacienne, 391–420.
 Balzac, Honoré de. Ein Abglanz meines Begehrens: Bericht einer Reise nach Russland 1847. Berolini: Friedenauer Presse. ISBN 978-3-932109-85-0. 
 Küpper, Joachim. 1986. Balzac und der Effet de réel: Eine Untersuchung anhand der Textstufen des "Colonel Chabert" und des "Curé de village." Amstelodami: B. R. Gruner. Beihefte zur Poetica, 17. ISBN 90-6032-213-4.
 Küpper, Joachim. 1987. Ästhetik der Wirklichkeitsdarstellung und Evolution des Romans von der französischen Spätaufklärung bis zu Robbe-Grillet: Ausgewählte Probleme zum Verhältnis von Poetologie und literarischer Praxis. Stutgardiae: Steiner. Beihefte zur Zeitschrift für französische Sprache und Literatur, 13. ISBN 3-515-04881-2.
 Licht, Bettina. 2002. Balzac: Leben und Werk des Romanciers. Moguntiaci-Kostheim: Probst. ISBN 3-935718-83-7.
 Maurois, André. 1966. Prometheus oder das Leben Balzacs. Dusseldorpii: Econ. 
 Muhlstein, Anka. 2011. Die Austern des Monsieur Balzac: Eine delikate Biografie. Conv. Grete Osterwald. Turici: Arche. ISBN 978-3-7160-2610-6.
 Nestmeyer, Ralf. 2005. Französische Dichter und ihre Häuser. Francofurti. ISBN 3-458-34793-3.
 Picon, Gaëtan. 2000. Honoré de Balzac. Ed. octava. Reinbek: Rowohlt. ISBN 3-499-50030-2.
 Pohrt, Wolfgang. 2012. Honoré de Balzac: Der Geheimagent der Unzufriedenheit. Ed. tertia. Berolini: Tiamat. 
 Schmölders, Claudia, ed. 1993. Balzac: Leben und Werk. Turici: Diogenes. ISBN 3-257-22661-6.
 Surville, Laure de. 1989. Mein Bruder Honoré de Balzac: Die Schwester berichtet. Coloniae Agrippinae: Voco. ISBN 3-926566-93-0.
 Vinken, Barbara, 1998. "Balzac / Zola: Hysterische Madonnen – Neue Mütter." In Geschlechterdifferenz im interdisziplinären Gespräch, edidit Doris Ruhe, 117–34. Würzburg: Königshausen & Neumann.
 Zweig, Stefan. 1994. Balzac: Eine Biographie. Francofurti ad Moenum: Fischer. ISBN 3-596-22183-8.

 De gastronomia
 "Le gigantesque appétit d’Honoré de Balzac" in Les Cahiers de la gastronomie n° 7 (2011)
 Muhlstein, Anka. 2010. Garçon, un cent d’huîtres! Balzac et la table. Lutetiae: Odile Jacob. .

Nexus externi 

 Biographia .
 Biblioweb: Biographia, Bibliographia .
 Opera : .

Auctores Francogallici
!
Scriptores Franciae
Scriptores mythistoriarum Franciae